**KAPOSVÁR MEGYEI JOGÚ VÁROS**

**POLGÁRMESTERE**

**ELŐTERJESZTÉS**

**Előzetes környezeti vizsgálat lezárásáról az „M13/16” jelű**

**településrendezési terv módosítás kapcsán**

Az *egyes tervek, illetve programok környezeti vizsgálatáról szóló* 2/2005. (I. 11.) Kormányrendelet (továbbiakban: Kr.) 10. §-a a környezet védelmének általános szabályairól szóló 1995. évi LIII. törvényben nevesített környezetre várhatóan jelentős hatást gyakorló, külön jogszabályban meghatározott tervek, illetve programok elfogadását a Közgyűlés hatáskörébe utalta. A Közgyűlés az említett hatáskört a Közgyűlés és Szervei Szervezeti és Működési Szabályzatáról szóló 85/2012. (XII. 17.) önkormányzati rendelet 6. melléklet f/9. pontjával a Városfejlesztési Környezetvédelmi és Műszaki Bizottságra ruházta át.

Az előterjesztés a ***Kaposvár Keleti és Nyugati 2× 50 MW-nál kisebb teljesítményű napelemes erőmű*** tárgyában készülő településrendezési eszközök módosítása kapcsán a lefolytatott környezeti vizsgálat lezárásáról szól.

A Kr. 4.§ (2) bekezdése alapján: A döntéshez a kidolgozó kikéri a Kr. 3. számú mellékletben meghatározott környezet védelméért felelős közigazgatási szervek véleményét arról, hogy a hatáskörükbe tartozó környezet- vagy természetvédelmi szakterületet illetően várható-e jelentős környezeti hatás.

Beruházók korábban előzetes vizsgálati eljárás lefolytatását kérelmezték a területileg illetékes elsőfokú környezetvédelmi hatóságtól. A Somogy Megyei Kormányhivatal Kaposvári járási Hivatal Agrárügyi és Környezetvédelmi Főosztály Környezetvédelmi Osztálya az SO-04Z/KO/2630-23/2017. és SO-04Z/KO/2631-23/2017. számú előzetes vizsgálatot lezáró határozatában megállapította, hogy a beruházás esetében nincs jelentős környezeti hatás, így az környezeti hatásvizsgálati eljárást nem kell lefolytatni.

A Kaposvár **M13/16-2017/OTÉK** jelű településrendezési eszközök módosítása vonatkozásában a környezeti vizsgálat szükségességéről nyilatkozó közigazgatási szervek válaszát a mellékelt jegyzőkönyv tartalmazza. A környezeti vizsgálat szükségességét egyik érintett szerv sem tartotta szükségesnek.

Jelen előterjesztés tárgya a beérkezett vélemények összefoglalása és döntés meghozása a Kr. 5.§ értelmében.

**Kaposvár, 2018. március 22.**

**Szita Károly**

polgármester

**HATÁROZATI JAVASLAT:**

Kaposvár Megyei Jogú Város Közgyűlésének Városfejlesztési, Környezetvédelmi és Műszaki Bizottsága átruházott hatáskörében megtárgyalta, az „M13/16” jelű településrendezési tervmódosítás kapcsán, a környezeti értékelés tárgyában beérkezett véleményeket és úgy döntött, hogy az összefoglaló jegyzőkönyv tartalmával egyetértve, a környezeti vizsgálatot nem folytatja le.

Felelős: Szita Károly polgármester

Közreműködik: L. Balogh Krisztina városi főépítész

 Határidő: azonnal

*1.melléklet*

**ÖSSZEFOGLALÓ JEGYZŐKÖNYV A BEÉRKEZETT VÉLEMÉNYEKRŐL**

**KÖRNYEZETI ÉRTÉKELÉS TEKINTETÉBEN**

Kaposvár Város Településrendezési Terve „M13-16/2017-OTÉK” jelű módosítás kapcsán a 2/2005. (I.11.) Korm. rendeletben szabályozottak szerint környezeti értékelést készíttettünk. A hivatkozott Korm. rendelet 3. melléklet II. pontjában meghatározott környezet védelméért felelős közigazgatási szerveket megkerestük, hogy a környezeti értékelésre vonatkozó észrevételeiket véleményeiket tegyék meg.

Az eljárás során megkeresett közigazgatási szervek az alábbiak szerint nyilatkoztak:

|  |  |
| --- | --- |
|  | ***Környezeti értékelésre tett észrevétele:*** |
| Somogy Megyei Kormányhivatal Kormánymegbízotti Kabinet Állami főépítész | ***SOD/08/145-2/2018.*** | ***nem tartja szükségesnek a környezeti vizsgálat lefolytatását*** |
| Somogy Megyei Kormányhivatal Kaposvári Járási Hivatal Agrárügyi és Környezetvédelmi Főosztály  | ***SO-04F/NT/486-2/2018.*** | ***nem tartja szükségesnek a környezeti vizsgálat lefolytatását*** |
| Duna-Dráva Nemzeti Park Igazgatósága | ***DDNPI/664-5/2018.*** | ***nem tartja szükségesnek a környezeti vizsgálat lefolytatását*** |
| Somogy Megyei Kormányhivatal Népegészségügyi Főosztály | ***SO/NEF/2-6/2018*** | ***nem tartja szükségesnek a környezeti vizsgálat lefolytatását*** |
| Dél-dunántúli Vízügyi Igazgatóság | ***-*** | ***nem tett*** |
| Baranya Megyei Katasztrófavédelmi Igazgatóság | ***35200/10-6/2018.ált*** | ***nem tartja szükségesnek a környezeti vizsgálat lefolytatását*** |
| Budapest Főváros Kormányhivatala | ***BP/1006/57-2/2018*** | ***nem tartja szükségesnek a környezeti vizsgálat lefolytatását*** |
| Baranya Megyei Kormányhivatal Hatósági Főosztály Bányászati Osztály |  ***PBK/502-2/2018.*** | ***nem tartja szükségesnek a környezeti vizsgálat lefolytatását*** |

 Egyéb vélemény, észrevétel nem érkezett.

KAPOSVÁR, 2018. március 22.

|  |  |
| --- | --- |
|  |  |
| **L. Balogh Krisztina**városi főépítészTT 14-0007/2012 | **Szita Károly**polgármester |